The Philippine Star

Ang The Philippine Star (kanilang ineestilo na The Philippine STAR) ay isang pahayagan sa Pilipinas na may bersiyong nakalimbag at digital. Ito rin ang pangunahing brand ng PhilStar Media Group. Una itong inilathala noong 28 Hulyo 1986 ng mga beteranong mamamahayag na sina Betty Go-Belmonte, Max Soliven at Art Borjal, at isa ito sa maraming pahayagang itinatag makaraan ang 1986 People Power Revolution. 

Ang pahayagan ay pagmamay-ari at inilalathala ng Philstar Daily Inc., na siya ring naglalathala ng buwanang magasin na People Asia at ng Sunday magazine na Starweek, Gist at Let’s East. Bilang bahagi ng PhilStar Media Group, kasama sa mga sister publication nito ang pangnegosyong pahayagang BusinessWorld; ang nakabase sa Cebu na pahayagang Ingles na The Freeman; mga Filipinong tabloid na Pilipino Star Ngayon at Pang-Masa;  Cebuanong tabloid na Banat, at online news portal InterAksyon. Noong Marso 2014, nabili ang pahayagan ng MediaQuest Holdings., isang media conglomerate ng PLDT Beneficial Trust Fund, makaraang bilhin ng kompanya ang majority stake sa Philstar Daily, Inc.

Ang The Philippine Star ay isa sa mga pahayagang may pinakamalawak na sirkulasyon sa Pilipinas, na umaabot sa higit 200,000 sipi araw-araw, ayon sa Philippine Yearbook 2013.

Mga sanggunian

Kategorya:Mga pahayagan sa Pilipinas